Bryggeriet kom på beina igjen, men våren 1909 gikk bryggeriet konkurs etter sviktende lønnsomhet. Det ble så solgt i juni 1909 til bryggerimester Wilhelm Christiansen. Lørdag 31. juli 1909 ble «A/S Arendals Bryggeri og Mineralvandfabrik» stiftet, og selskapet kjøpte bryggeriet den 7. august 1909. Samme år ble produksjonen startet igjen. I løpet av kort tid kom bayersk øl, bokkøl, pilsenerøl og «Extra Maltøl» i handelen.